b'\n_START_ARTICLE_\nNiilo Ikola\n_START_PARAGRAPH_\nNiilo Jalmari Ikola (vuoteen 1906 Selin; 25. syyskuuta 1883 Tyrv\xc3\xa4\xc3\xa4 \xe2\x80\x93 30. joulukuuta 1971 Turku) oli suomalainen kielitieteilij\xc3\xa4 (fennisti) ja professori._NEWLINE_Niilo Ikola tuli ylioppilaaksi Porin klassillisesta lyseosta vuonna 1902 ja aloitti opintonsa Helsingin yliopistossa, josta h\xc3\xa4n valmistui filosofian maisteriksi vuonna 1907. H\xc3\xa4n jatkoi opintojaan Turun yliopistossa ja v\xc3\xa4itteli tohtoriksi vuonna 1927 Ala-Satakunnan suomen kielest\xc3\xa4._NEWLINE_Ikola toimi Turun yliopiston suomen ja sen sukukielten professorina vuosina 1931\xe2\x80\x931933 sek\xc3\xa4 Turun kauppakorkeakoulun professorina ja rehtorina vuosina 1950\xe2\x80\x931954 ja kanslerina 1956\xe2\x80\x931961._NEWLINE_My\xc3\xb6s Niilo Ikolan poika Osmo Ikola oli Turun yliopiston suomen kielen professori.'